මෙම තත්ත්වය කෙසේ වෙතත් ගිරංචියාගේ නීතිමය තර්කය ගාලු දිසා අධිකරණය විසින් ප්‍රතික්ෂේප කරන ලදී. දඬුවම ලෙස රුපියල් හැත්තෑවක දඩයක් නියම කරන ලදී. එකල මෙය ඉතා ඉහළ මෙන්ම සාමාන්‍ය බෙරකරුවකුට දරාගත නොහැකි මුදලක් විය. එබැවින් මෙහි අරමුණ මෙම පිරිස සිරගත කිරීම බව පැහැදිලිය. එහෙත් ඔවුන්ට සිරගතවීමට ඉඩ නොතැබූ බුලත්ගම හිමියන් මෙම දඩ මුදල ගෙවා දමන ලදී. එතෙකින් නොනැවතුණු බුලත්ගම හිමියන් චූලාලෝංකෝන් රජුට ලිඛිතව පැමිණිල්ලක්ද යැවූහ. මේ කරුණ සැලකිල්ලට ගත් එම රජු ලංකාලෝකය නම්වූ ලංකාවේ පළමු පුවත්පත පටන් ගැනීමට පළමු ආධාරය ලෙස පගෝදි පනහක මුදලක් පරිත්‍යාග කරන ලදී. ඒ අනුව බද්දේගම ගිරංචියා ඇතුළු පිරිසගේ විරෝධතාවය නොවෙන්නට ලංකාවේ පළමු සිංහල පුවත්පත ආරම්භ නොවීමටද ඉඩ තිබුණි. බ්‍රිතාන්‍ය අධිරාජ්‍යයාට එරෙහිව එමෙන්ම ලංකාවේ නිදහස වෙනුවෙන් මහත් මෙහෙයක් කළ ලංකා ලෝකය පුවත්පත ඇරැඹුණේ ගිරංචියා සිදුකළ මෙම ක්‍රියාව නිසාවෙනි.
දඬුවම ලෙස රුපියල් කීයක දඩයක් නියම කලේද?
රුපියල් හැත්තෑවක